Μακροπεριοχή

Η μακροπεριοχή είναι μια γεωπολιτική υποδιαίρεση, η οποία περιλαμβάνει διάφορες ιστορικές (παραδοσιακές) ή πολιτικά καθορισμένες περιοχές. Η έννοια αυτή μπορεί να ποικίλλει, ανάλογα με έναν κοινό παρονομαστή, που καθορίζεται από τις πολιτιστικές, οικονομικές, ιστορικές ή κοινωνικές ομοιότητες, στο πλαίσιο μιας μακροπεριοχής. Ο όρος αυτός χρησιμοποιείται συχνά στο πλαίσιο της παγκοσμιοποίησης.

 Χρήση του όρου 
Η μακροπεριοχή μπορεί να αναφέρεται σε σχετικά μεγάλες ή σε εκτεταμένες περιοχές. Συγκεκριμένα μπορεί να αναφέρεται:
 Κοινή γεωγραφική, οικονομική και κοινωνική αναφορά 
 Μπορεί να αναφέρεται σε διαφόρων ειδών ομάδες κρατών-εθνών, που έχουν γεωγραφική εγγύτητα. John H. Dunning (2000), Regions, Globalization, and the Knowledge-Based Economy, ISBN 0198295367
 Ορισμένες φορές, η εκτεταμένη Μείζονος Περιοχή του Σάαρλαντ-Λωρραίνης-Λουξεμβούργου-Ρηνανίας-Παλατινάτου-Βαλλονίας-Γαλλικής κοινότητας του Βελγίου και Γερμανόφωνης κοινότητας του Βελγίου αποτελούν μια μακροπεριοχή, στην οποία δεν έχουν προσδιοριστεί κάποιο συγκεκριμένο όνομα, αλλά είναι γνωστή ως μακροπεριοχή.  Ιστοσ. Grande Région.Net, La Grande Région , Επιμ. Evelyne Arnould
 Στην Κίνα αναφέρονται από τον Αμερικανό ανθρωπολόγο Γουίλλιαμ Σκίννερ (G. William Skinner) οι φυσιογραφικές μακροπεριοχές, στις οποίες η ηπειρωτική χώρα χωρίζεται σε 9 υποπεριοχές που οριοθετούνται ανάλογα με την λεκάνη απορροής των κυρίων ποταμών της, καθώς και άλλα περιηγητικά-φυσιογραφικά χαρακτηριστικά. G.W. Skinner (ed.) (1977), The City in Late Imperial China, εκδ. Stanford University Press

 Άλλες χρήσεις 
 Στη Ρουμανία η μακροπεριοχή (ρουμανικά: Macroregiune) αποτελεί το υψηλότερο επίπεδο υποδιαίρεσης της χώρας.  Ιστοσ. Εθνικού Ινστιτούτου Στατιστικής της Ρουμανίας, Anuarul Statistic al României / Romanian Statistical Yearbook, Τόμος 1ος: Geografie, Meteorologie și Mediu Înconjurãtor / Geography, Meteorology and Environment, σελ. 18
 Στη Βραζιλία αναφέρονται οι Περιφέρειες (πορτογαλικά: Regiões) ως μακροπεριοχές προς διευκόλυνση της διάκρισης μεταξύ των μικρότερων αυτοδιοικητικών περιοχών. Geoffrey Hewings, Michael Sonis, David E. Boyce, Trade, networks, and hierarchies: modeling regional and interregional economies, Springer, 2002, σ. 100, ISBN 3-540-43087-3
 Στη Σλοβενία η μακροπεριοχή είναι έννοια ταυτόσημη με τις φυσικές περιοχές. Οι φυσικές περιοχές είναι γεωγραφικές περιοχές στις οποίες υπάρχουν όμοια φυσικά χαρακτηριστικά, που δεν μπορούν να προσδιοριστούν σύμφωνα με τις ισχύουσες γεωγραφικές, γεωλογικές ή κλιματολογικές δομές, αλλά συνθέτουν ένα ομοιόμορφο οικοσύστημα. 

 Δείτε επίσης 
 Ιστορική περιοχή
 Πρώτο επίπεδο NUTS της Ευρωπαϊκής Ένωσης

 Παραπομπές 

Κατηγορία:Πολιτική γεωγραφία
Κατηγορία:Παγκοσμιοποίηση